pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บริษัท การบินไทย จำกัด (มหาชน) จัดกิจกรรมรอยัล ออร์คิด พลัส “เก็บตัว เก็บไมล์ ช่วยชาติกับการบินไทย” [กระทรวงคมนาคม]
วันเสาร์ที่ 25 เมษายน 2563
บริษัท การบินไทย จํากัด (มหาชน) จัดกิจกรรมรอยัล ออร์คิด พลัส “เก็บตัว เก็บไมล์ ช่วยชาติกับการบินไทย” [กระทรวงคมนาคม]
บริษัท การบินไทย จํากัด (มหาชน) จัดกิจกรรมรอยัล ออร์คิด พลัส “เก็บตัว เก็บไมล์ ช่วยชาติกับการบินไทย”
ฉบับที่ 429/2563
บริษัท การบินไทย จํากัด (มหาชน) จัดกิจกรรมรอยัล ออร์คิด พลัส “เก็บตัว เก็บไมล์ ช่วยชาติกับการบินไทย”
บริษัท การบินไทย จํากัด (มหาชน) (บกท.) กระทรวงคมนาคม จัดกิจกรรม รอยัล ออร์คิด พลัส “เก็บตัว เก็บไมล์ ช่วยชาติกับการบินไทย” ทุกการอยู่บ้านทุก 4 ชั่วโมง จะได้ไมล์สะสมรอยัล ออร์คิด พลัส 1 ไมล์ เพื่อลดการแพร่ระบาดของไวรัสโคโรนา 2019 (COVID-19) เริ่มตั้งแต่วันที่ 24 เมษายน – 26 พฤษภาคม 2563
นางปรียาศิริ เชื้อเทศ ผู้อํานวยการใหญ่ฝ่ายบริหารผลิตภัณฑ์และประสบการณ์ลูกค้า บกท. กล่าวว่า เพื่อสนับสนุนนโยบายของรัฐบาลในการรณรงค์ให้ประชาชนอยู่บ้าน ลดการแพร่ระบาดของเชื้อโควิด-19 บกท. ร่วมมือกับวันเดอร์แมน ธอมสัน บริษัท ครีเอทีฟเอเจนซี่ จัดกิจกรรม “เก็บตัว เก็บไมล์ ช่วยชาติกับการบินไทย” มอบไมล์สะสม รอยัล ออร์คิด พลัส จํานวนรวม 1,000,000 ไมล์ สําหรับผู้ที่มีถิ่นพํานักในประเทศไทย โดยการอยู่บ้านทุก ๆ 4 ชั่วโมง จะได้รับ 1 ไมล์ และสามารถเก็บไมล์สะสม รอยัล ออร์คิด พลัส ไว้ใช้เดินทางท่องเที่ยวอีกครั้งหลังจากสถานการณ์คลี่คลาย หรือเก็บไว้แลกโรงแรมที่พัก และอื่น ๆ ตามเงื่อนไข ผู้ที่สนใจสามารถดาวน์โหลดแอปพลิเคชั่น THAI STAY HOME MILES EXCHANGE
สําหรับเช็คอินอยู่บ้านเพื่อสะสมไมล์ โดยมี 3 ขั้นตอน ดังนี้
1. ดาวน์โหลดแอปพลิเคชั่น THAI STAY HOME MILES EXCHANGE
- ผู้ใช้ระบบ Android ดาวน์โหลดที่https://bit.ly/THAIStayHomeและร่วมแคมเปญได้ตั้งแต่วันที่ 24 เมษายน – 23 พฤษภาคม 2563
- ผู้ใช้ระบบ IOS ดาวน์โหลดที่ App Store และร่วมแคมเปญได้ตั้งแต่วันที่ 27 เมษายน – 26 พฤษภาคม 2563
2. เมื่อดาวน์โหลดแอปพลิเคชั่นแล้ว ค้นหาตําแหน่งที่บ้าน หรือที่พักอาศัย หากระบุตําแหน่งแล้วจะไม่สามารถเปลี่ยนแปลงได้ แอปพลิเคชั่นจะเริ่มเก็บข้อมูล หากอยู่ในสถานที่ดังกล่าว หรือมีการเคลื่อนที่ในรัศมีไม่เกิน 100 เมตร ระบบจะสะสมไมล์อย่างต่อเนื่อง หากผู้ใช้มีการออกจากตําแหน่งที่เก็บตัว ระบบจะมีการแจ้งเตือนและหยุดนับไมล์ในช่วงที่ออกนอกพื้นที่
3. เมื่อครบกําหนดวันสิ้นสุดแคมเปญของผู้ใช้ระบบ Android ในวันที่ 23 พฤษภาคม 2563 หรือเมื่อจํานวน500,000 ไมล์ ที่บริษัทฯ มอบให้หมดลง และเมื่อครบกําหนดวันสิ้นสุดแคมเปญของผู้ใช้ระบบ IOS ในวันที่ 26 พฤษภาคม 2563 หรือเมื่อจํานวน 500,000 ไมล์ ที่บริษัทฯ มอบให้หมดลง จากนั้นขอให้สมาชิกที่ร่วมแคมเปญกรอกข้อมูลสมาชิก รอยัล ออร์คิด พลัส ของตนเอง ระบบจะโอนไมล์สะสม รอยัล ออร์คิด พลัสเข้าบัญชีส่วนตัวของท่าน ภายในวันที่ 10 กรกฎาคม 2563
ทั้งนี้ เป็นไปตามเงื่อนไขที่บริษัทฯ กําหนด หากท่านใดยังไม่ได้เป็นสมาชิกสามารถสมัครผ่านระบบออนไลน์โดยไม่มีค่าใช้จ่ายใด ๆ ได้ที่เว็บไซต์thaiairways.com/rop(เฉพาะผู้มีถิ่นพํานักในประเทศไทย)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ผู้บริหารสูงสุดของ Small and Medium Business Administration (SMBA) สาธารณรัฐเกาหลี เข้าพบ
วันพฤหัสบดีที่ 2 มีนาคม 2560
รัฐมนตรีว่าการกระทรวงอุตสาหกรรม ให้ผู้บริหารสูงสุดของ Small and Medium Business Administration (SMBA) สาธารณรัฐเกาหลี เข้าพบ
1 มี ค 60 รัฐมนตรีว่าการกระทรวงอุตสาหกรรม ให้ผู้บริหารสูงสุดของ Small and Medium Business Administration (SMBA) สาธารณรัฐเกาหลี เข้าพบ
เมื่อวันที่ 1 มีนาคม 2560 นายอุตตม สาวนายน รัฐมนตรีว่าการกระทรวงอุตสาหกรรม ให้นายยอง ซับ จู ผู้บริหารสูงสุดของ Small and Medium Business Administration (SMBA) สาธารณรัฐเกาหลี และคณะ เข้าพบ เพื่อเยี่ยมคารวะและหารือเกี่ยวกับการจัดทําบันทึกความเข้าใจความร่วมมือ SME การจัดประชุมคณะกรรมการความร่วมมือ การจัดสร้างศูนย์แลกเปลี่ยนเทคโนโลยี และงานจับคู่ทางธุรกิจและสัมมนาร่วมกันเพื่อพัฒนา SME ระหว่างเกาหลี-ไทย ณ โรงแรมสุโกศล กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีเยี่ยมชมกระบวนการผลิตอุตสาหกรรมทางทะเล
วันจันทร์ที่ 5 มีนาคม 2561
นายกรัฐมนตรีเยี่ยมชมกระบวนการผลิตอุตสาหกรรมทางทะเล
นายกรัฐมนตรีย้ํารัฐบาลพร้อมดูแลแรงงานไทยและต่างด้าวให้มีคุณภาพชีวิตที่ดีขึ้น
วันนี้ (5 มี.ค. 61) เวลา 09.00 น. พลเอก ประยุทธ์ จันทร์โอชา นายกรัฐมนตรี พร้อมคณะ เยี่ยมชมกระบวนการผลิตอุตสาหกรรมทางทะเล พร้อมพบปะพนักงาน/แรงงาน ณ บริษัท ไทยยูเนี่ยน กรุ๊ป จํากัด (มหาชน) อ.เมือง จ.สมุทรสาคร
เมื่อนายกรัฐมนตรีและคณะเดินทางถึง นายประภัสสร์ มาลากาญจน์ ผู้ว่าราชการจังหวัดสมุทรสาคร ได้ให้การต้อนรับและกล่าวรายงานแนวทางการพัฒนาจังหวัดสมุทรสาครให้เป็น Hub of Seafood ซึ่งเป็นศูนย์กลางการผลิตและจําหน่ายสินค้าประมงไปสู่มาตรฐานสากล โดยต้องมีการพัฒนาโครงสร้างพื้นฐาน และการขนส่งสินค้า (โลจิสติกส์) เพิ่มประสิทธิภาพศูนย์การแจ้งเรือเข้า-ออก (Pipo) พัฒนาสู่เมืองอุตสาหกรรมเชิงนิเวศ พัฒนาศูนย์บริการใบรับรองสินค้าประมงส่งออก (OSS) ยกระดับมาตรฐานสะพานปลา พัฒนาแรงงานฝีมือภาคอุตสาหกรรมมุ่งสู่ Thailand 4.0 และยกระดับตลาดกลางสัตว์น้ํา
ในการนี้ นายกรัฐมนตรีแสดงความขอบคุณที่บริษัทฯ ให้การต้อนรับ และยินดีที่วันนี้จะได้เยี่ยมชมการจัดการ การผลิต แปรรูป และจําหน่ายแบบครบวงจร พร้อมชื่นชมประสิทธิผลการทํางานด้านประมงในเวทีโลก นายกรัฐมนตรีเห็นว่าต้องพัฒนาจังหวัดสมุทรสาครให้เต็มศักยภาพที่มีอยู่ สําหรับการผลักดันจังหวัดสมุทรสาครให้เป็น Hub of Seafood นั้น ภาคเอกชนรายใหญ่ ควรรวมกลุ่มกับผู้ประกอบการรายย่อยเพื่อสร้างความเข้มแข็ง ทั้งนี้ รัฐบาลจะรับไปพิจารณาว่าจะสนับสนุนด้านโครงสร้างพื้นฐานอะไรได้บ้างเพื่อให้เกิดความเชื่อมโยงไปยังจังหวัดอื่น ๆ เช่น นครปฐม เพชรบุรี ให้เติบโตไปพร้อมกัน แต่ต้องคํานึงถึงสิ่งแวดล้อมและคุณภาพชีวิตความเป็นอยู่ของแรงงานด้วย
จากนั้น นายกรัฐมนตรีได้เยี่ยมชมกระบวนการผลิตอุตสาหกรรมทางทะเล และพบปะพนักงาน/ แรงงานของบริษัทฯ โดยนายกรัฐมนตรีกล่าวว่า มาวันนี้เพื่อให้กําลังใจกับแรงงานซึ่งถือว่ามีความสําคัญไม่ว่าจะเป็นคนไทยหรือคนต่างด้าว รัฐบาลพร้อมดูแลคุณภาพชีวิต การศึกษา และสาธารณสุข ไม่ว่าจะมาจากประเทศไหนก็ตาม อยู่ประเทศไทยก็ขอให้รักประเทศไทยด้วย เราจะต้องเติบโตอย่างแข็งแกร่งไปด้วยกัน และไม่ทิ้งใครไว้ข้างหลัง ในส่วนของรัฐบาลจะทําเต็มที่ และทําให้ดีที่สุด เพื่อลูกหลานของเราทุกคน
พร้อมกล่าวว่า ขอให้แรงงานทุกคนขึ้นทะเบียนแรงงาน เพื่อจะได้รับสิทธิประโยชน์ ขอให้เป็นกําลังใจให้รัฐบาล และฝากให้ทุกคนไปเลือกตั้ง อย่านอนหลับทับสิทธิ์
------------------------------
สํานักโฆษก
รัฐบาลไทย-ข่าวทำเนียบรัฐบาล-รมว.กก. ลงพื้นที่สร้างความมั่นใจด้านความปลอดภัยให้แก่นักท่องเที่ยวชาวต่างชาติ
วันศุกร์ที่ 9 สิงหาคม 2562
รมว.กก. ลงพื้นที่สร้างความมั่นใจด้านความปลอดภัยให้แก่นักท่องเที่ยวชาวต่างชาติ
รมว.กระทรวงการท่องเที่ยวและกีฬา กล่าวว่า จากกรณีเกิดเหตุระเบิดขึ้น 5 จุดเมื่อเช้าที่ผ่านมา คาดว่าไม่กระทบต่อสถานการณ์การท่องเที่ยวในภาพรวมของประเทศไทย การลงพื้นที่เยาวราชเพื่อสร้างความมั่นใจด้านความปลอดภัยให้แก่นักท่องเที่ยวโดยเฉพาะชาวต่างชาติ
จากกรณีเกิดเหตุการณ์ความไม่สงบในพื้นที่กรุงเทพมหานครทั้งเรื่องวัตถุระเบิดและเหตุการณ์เพลิงไหม้ช่วงเช้าวันนี้ (2 สิงหาคม) ที่ผ่านมานายพิพัฒน์ รัชกิจประการรัฐมนตรีว่าการกระทรวงการท่องเที่ยวและกีฬา พร้อมหน่วยงานที่เกี่ยวข้อง ลงพื้นที่ย่านเยาวราชเพื่อสร้างความมั่นใจด้านความปลอดภัยให้แก่นักท่องเที่ยวโดยเฉพาะชาวต่างชาติ ณ บริเวณถนนเยาวราช
รัฐมนตรีว่าการกระทรวงการท่องเที่ยวและกีฬา กล่าวว่า จากกรณีเกิดเหตุระเบิดขึ้น 5 จุดเมื่อเช้าที่ผ่านมา คาดว่าไม่กระทบต่อสถานการณ์การท่องเที่ยวในภาพรวมของประเทศไทย แต่อย่างไรก็ตาม กระทรวงการท่องเที่ยวก็ไม่ได้นิ่งนอนใจต่อเรื่องดังกล่าว จึงกําชับไปยังหน่วยงานที่เกี่ยวข้อง อาทิ กองบัญชาการตํารวจท่องเที่ยว การท่องเที่ยวแห่งประเทศไทย กองมาตรฐานและกํากับความปลอดภัยนักท่องเที่ยว และหน่วยงานที่เกี่ยวข้องในสังกัดได้ช่วยกันสอดส่อง ดูแล และกระจายกําลังไปในแหล่งท่องเที่ยวต่างๆ เพื่อสร้างความเชื่อมั่นด้านความปลอดภัยให้แก่นักท่องเที่ยว
สําหรับมาตรการความปลอดภัย ขณะนี้สถานการณ์ทุกอย่างอยู่ภายใต้การควบคุมของเจ้าหน้าที่ รวมทั้งมีการเพิ่มกําลังเจ้าหน้าที่เพื่อตรวจตราความปลอดภัยทั้งในและนอกเครื่องแบบในทุกจุด เพื่อให้เกิดความปลอดภัยสูงสุดทั้งประชาชนชาวไทย และชาวต่างประเทศที่วางแผนเดินทางมาประเทศไทย ไม่ว่าเพื่อการท่องเที่ยว เพื่อการติดต่อธุรกิจ เพื่อการศึกษา ประชุม สัมมนา ดูงานตลอดจนเพื่อร่วมงานแสดงสินค้า หรือภารกิจตามความประสงค์ของทุกท่าน คนไทยทุกคนต้องร่วมกันเป็นหูเป็นตาให้เจ้าหน้าที่ พบเห็นอะไรที่ไม่ชอบมาพากลก็รีบแจ้ง ให้เจ้าหน้าที่ทราบโดยทันที
ทั้งนี้ หากเกิดเหตุขึ้นกับนักท่องเที่ยว สามารถติดต่อขอความช่วยเหลือในเรื่องต่างๆ ได้ที่สายด่วน ตํารวจท่องเที่ยว 1155 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-กสร. ลงพื้นที่สอบเหตุเครนลุมพินี พระราม3  พร้อมแจ้งความเอาผิดนายจ้างตามกม.ความปลอดภัย
วันพฤหัสบดีที่ 24 มกราคม 2562
กสร. ลงพื้นที่สอบเหตุเครนลุมพินี พระราม3  พร้อมแจ้งความเอาผิดนายจ้างตามกม.ความปลอดภัย
กรมสวัสดิการและคุ้มครองแรงงาน ลงพื้นที่ตรวจสอบเหตุเครนอาคารลุมพินี พระราม 3 ถล่ม เป็นเหตุให้คนงานเสียชีวิต 5 ราย บาดเจ็บ 5 ราย เตรียมแจ้งความเอาผิดนายจ้างตามกฎหมายความปลอดภัย ฐานไม่แจ้งการเกิดอุบัติเหตุร้ายแรงเป็นเหตุให้คนทํางานเสียชีวิตจากการทํางาน พร
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยถึงกรณีเหตุเครนอาคารลุมพินีพาร์ค พระราม 3 ริเวอร์ไรน์ ถล่ม เป็นเหตุให้คนงานเสียชีวิต 5 ราย และบาดเจ็บอีก 5 ราย เมื่อวันที่ 23 มกราคม 2562 ที่ผ่านมาว่า ทันทีที่ได้รับรายงานว่าเกิดอุบัติเหตุดังกล่าวได้สั่งการให้พนักงานตรวจความปลอดภัย สํานักงานสวัสดิการและคุ้มครองแรงงานกรุงเทพมหานครพื้นที่ 1 และศูนย์ความปลอดภัยในการทํางานเขต 11 ลงพื้นที่ตรวจสอบทันที ซึ่งจากการตรวจสอบพบว่าสถานที่ก่อสร้างดังกล่าวได้ก่อสร้างถึงชั้น 12 จึงทําการต่อเครนเพื่อก่อสร้างชั้น 13 โดยมีบริษัท แอล.พี.เอ็น.ดีเวลลอปเมนท์ จํากัด เป็นเจ้าของโครงการ และมีบริษัทเป็นผู้รับเหมาช่วงก่อสร้าง โดยในเบื้องต้นได้รับรายงานว่า โครงการดังกล่าวมีการใช้ปั้นจั่นชนิดอยู่กับที่หรือ Tower Crane จํานวน 2 เครื่อง ซึ่งสาเหตุน่าจะเกิดมาจากปั้นจั่นเครื่องที่หักโค่นลงมาอยู่ในระหว่างการเพิ่มความสูงของปั้นจั่น โดยใช้ปั้นจั่นอีกเครื่องทําหน้าที่ยกชุดคอสวิงที่ประกอบไปด้วย ห้องบังคับปั้นจั่น แขนปั้นจั่น มอเตอร์และน้ําหนักถ่วง ซึ่งในระหว่างที่กําลังเพิ่มความสูงโดยการติดตั้งชิ้นส่วนของหอปั้นจั่น โครงสร้างหอปั้นจั่นอาจแกว่งจนเสียสมดุลย์ จนทําให้ชุดน๊อตหรือสลักที่ใช้ยึดขาด จนทําให้โครงสร้าง หักโค่นลงมาพร้อมกับลูกจ้างที่กําลังทําหน้าที่ยึดชุดน๊อตพลัดตกลงมาด้วย อีกทั้งยังดึงเอาปั้นจั่นอีกเครื่องที่ทําหน้าที่ยกชุดคอสวิงของปั้นจั่นที่หักโค่นจนได้รับความเสียหายเช่นเดียวกัน
นายวิวัฒน์ กล่าวต่อไปว่า จากการตรวจสอบในเบื้องต้นพบว่า นายจ้างไม่ได้ปฏิบัติตามพ.ร.บ.ความปลอดภัย อาชีวอนามัย และสภาพแวดล้อมในการทํางาน พ.ศ.2554 มาตรา 34 ในกรณีที่ลูกจ้างเสียชีวิตจากการประสบอันตราย จากการทํางาน นายจ้างต้องแจ้งต่อพนักงานตรวจความปลอดภัยในทันทีโดยโทรศัพท์ โทรสาร และแจ้งรายละเอียด เป็นหนังสือภายใน 7 วัน โดยในวันนี้ (24 ม.ค.62) นายสมบูรณ์ ตรัยศิลานันท์ รองอธิบดีกสร. พร้อมด้วยพนักงานตรวจความปลอดภัยได้ลงพื้นที่เกิดเหตุและจะได้ดําเนินการร้องทุกข์กล่าวโทษนายจ้างตามฐานความผิดดังกล่าวต่อพนักงานสอบสวนสน.บางโพงพาง นอกจากนี้ พนักงานตรวจความปลอดภัยจะตรวจสอบเพิ่มเติมว่านายจ้างฝ่าฝืนหรือไม่ปฏิบัติตามมาตรา 14 ในกรณีที่นายจ้างให้ลูกจ้างทํางานในสภาพการทํางานหรือสภาพแวดล้อมในการทํางานที่อาจทําให้ลูกจ้างได้รับอันตรายต่อชีวิต ร่างกาย จิตใจ หรือสุขภาพอนามัย นายจ้างต้องแจ้งให้ลูกจ้างทราบถึงอันตรายที่อาจจะเกิดขึ้นจากการทํางานและแจกคู่มือปฏิบัติงานให้ลูกจ้างทุกคนก่อนที่ลูกจ้างจะเข้าทํางาน เปลี่ยนงาน หรือเปลี่ยนสถานที่ทํางาน, มาตรา 16 ให้นายจ้างจัดให้ผู้บริหาร หัวหน้างาน และลูกจ้างทุกคนได้รับการฝึกอบรมความปลอดภัย อาชีวอนามัย และสภาพแวดล้อม ในการทํางาน และมาตรา 17 นายจ้าง ต้องติดประกาศสัญลักษณ์เตือนอันตรายและเครื่องหมายเกี่ยวกับความปลอดภัย อาชีวอนามัย และสภาพแวดล้อมในการทํางาน หรือไม่ หากพบว่านายจ้างไม่ปฏิบัติตามก็จะดําเนินการตามอํานาจหน้าที่ทันที ทั้งนี้ ความผิดดังกล่าวมีอัตราโทษสูงสุดคือจําคุกไม่เกิน 6 เดือน ปรับไม่เกิน 2 แสนบาท หรือทั้งจําทั้งปรับแล้วแต่ฐานความผิด
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ก่อสร้างศูนย์ทดสอบยานยนต์ฯ     ชมการสาธิตการทดสอบสนาม หลังได้รับการรับรองจากมาตรฐานจากสเปน
วันพุธที่ 16 มกราคม 2562
รัฐมนตรีช่วย ก.อุตฯ ลงพื้นที่ก่อสร้างศูนย์ทดสอบยานยนต์ฯ     ชมการสาธิตการทดสอบสนาม หลังได้รับการรับรองจากมาตรฐานจากสเปน
นายสมชาย หาญหิรัญ รัฐมนตรี ช่วยว่าการกระทรวงอุตสาหกรรม ลงพื้นที่ติดตามความคืบหน้าการก่อสร้างศูนย์ทดยานยนต์และยางล้อแห่งชาติ และเป็นประธานสักขีพยานในการรับมอบใบรับรองสนามทดสอบยางล้อ ตามมาตรฐาน UN R117 จาก Applus+IDIADA ราชอาณาจักรสเปน
วันนี้ (16 มกราคม 2562) นายสมชาย หาญหิรัญ รัฐมนตรี ช่วยว่าการกระทรวงอุตสาหกรรม ลงพื้นที่ติดตามความคืบหน้าการก่อสร้างศูนย์ทดยานยนต์และยางล้อแห่งชาติ และเป็นประธานสักขีพยานในการรับมอบใบรับรองสนามทดสอบยางล้อ ตามมาตรฐาน UN R117 จาก Applus+IDIADA ราชอาณาจักรสเปน โดยมี นายประสงค์ คงเคารพธรรม รองผู้ว่าราชการจังหวัดฉะเชิงเทรา นางสาวนิสากร จึงเจริญธรรม รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และผู้บริหารกระทรวงอุตสาหกรรมร่วมเป็นเกียรติ ณ ศูนย์ทดสอบยานยนต์และยางล้อแห่งชาติ อ.สนามไชยเขต จ.ฉะเชิงเทรา นายสมชายฯ เปิดเผยว่าโครงการจัดตั้งศูนย์ทดสอบยานยนต์และยางล้อแห่งชาติ - ATTRIC (Automotive and Tyre Testing, Research and Innovation Center) บนพื้นที่ 1,235 ไร่   ณ บริเวณเขตสวนป่าลาดกระทิง ตําบลลาดกระทิง อําเภอสนามชัยเขต จังหวัดฉะเชิงเทรา จัดตั้งขึ้นเพื่อให้บริการทดสอบและรับรองผลิตภัณฑ์ ยานยนต์ ชิ้นส่วนยานยนต์ และยางล้อตามมาตรฐานสากล
ซึ่งในวันนี้ Applus+IDIADA ราชอาณาจักรสเปน หน่วยงานที่มีความเชี่ยวชาญและให้บริการด้านการออกแบบ ทดสอบทางวิศวกรรม และให้บริการด้านการรับรองยานยนต์และชิ้นส่วนตามมาตรฐานสากลแก่อุตสาหกรรมยานยนต์ทั่วโลก ได้เดินทางมามอบใบรับรองสนามทดสอบตามมาตรฐาน UN R117 และพื้นผิวสนามทดสอบเสียง ซึ่งเป็นไปตามมาตรฐาน ISO 10844 : 2014 ให้แก่ศูนย์ทดสอบยานยนต์และยางล้อแห่งชาติฯ ซึ่งสร้างความเชื่อถือในระดับสากลให้กับสนามแห่งนี้ และครั้งนี้ได้จัดให้มีการสาธิตการทดสอบ ยางล้อตามมาตรฐาน UN R117 ให้แก่ผู้ประกอบการอุตสาหกรรมยานยนต์ของไทยได้รับชมอีกด้วย #สนามทดสอบยางล้อ#prindustry
รัฐบาลไทย-ข่าวทำเนียบรัฐบาล-บีโอไอร่วมพัฒนาอุปกรณ์ทางการแพทย์คุณภาพสูง
วันศุกร์ที่ 10 เมษายน 2563
บีโอไอร่วมพัฒนาอุปกรณ์ทางการแพทย์คุณภาพสูง
บีโอไอร่วมพัฒนาอุปกรณ์ทางการแพทย์คุณภาพสูง
เมื่อเร็วๆ นี้ นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) และนายแจ็คกี้ ชาง ประธานบริษัท เดลต้า อีเลคโทรนิคส์ (ประเทศไทย) จํากัด (มหาชน) มอบพัดลมปลอดเชื้อ (DC Fan) จํานวน 10,500 เครื่อง ให้แก่กระทรวงการอุดมศึกษา วิทยาศาสตร์ วิจัยและนวัตกรรม (อว.)โดยมีนายสุวิทย์ เมษินทรีย์ รัฐมนตรีว่าการ อว. เป็นผู้แทนรับมอบ โดยอุปกรณ์เหล่านี้จะถูกส่งมอบต่อไปยังหน่วยงานต่างๆ เพื่อใช้ผลิตอุปกรณ์ทางการแพทย์ต่อไป
รัฐบาลไทย-ข่าวทำเนียบรัฐบาล-สุขอนามัยง่ายๆ ห่างไกลโควิด-19
วันอังคารที่ 11 สิงหาคม 2563
สุขอนามัยง่ายๆ ห่างไกลโควิด-19
มีวิธีการง่ายๆ อย่างไร
รัฐบาลไทย-ข่าวทำเนียบรัฐบาล-นายกฯ หนุนห้องเรียนอาชีพ เปิดทางเลือก ม.ปลาย มีงานทำแบ่งเบาภาระครัวเรือน ประเดิมเทอมแรก 6 โรงเรียนในเขตพัฒนาพิเศษ
วันอาทิตย์ที่ 23 กรกฎาคม 2560
นายกฯ หนุนห้องเรียนอาชีพ เปิดทางเลือก ม.ปลาย มีงานทําแบ่งเบาภาระครัวเรือน ประเดิมเทอมแรก 6 โรงเรียนในเขตพัฒนาพิเศษ
นายกฯ หนุนห้องเรียนอาชีพ เปิดทางเลือก ม.ปลาย มีงานทําแบ่งเบาภาระครัวเรือน ประเดิมเทอมแรก 6 โรงเรียนในเขตพัฒนาพิเศษ
วันที่ 23 กรกฎาคม 2560 พลเอก ประยุทธ์ จันทร์โอชา นายกรัฐมนตรี มีนโยบายให้กระทรวงศึกษาธิการปรับรูปแบบการศึกษาในห้องเรียนให้สอดคล้องกับความต้องการในแต่ละพื้นที่ เพื่อให้นักเรียนนักศึกษาที่เรียนจบแล้วสามารถหางานทําในพื้นที่บ้านเกิดได้
“รัฐบาลได้จัดทําโครงการห้องเรียนอาชีพ นํารายวิชาสายอาชีวศึกษาที่สอดคล้องกับความต้องการของชุมชน มาสอนคู่ขนานกับสายสามัญในห้องเรียนระดับมัธยมศึกษาตอนปลายในพื้นที่จังหวัดชายแดนภาคใต้ เช่น โรงเรียนเบตง วีระราษฎร์ประสาน อ.เบตง จ.ยะลา ซึ่งเป็นหนึ่งในเมืองสามเหลี่ยมมั่นคง มั่งคั่ง ยั่งยืน ที่จะพัฒนาเป็นเมืองท่องเที่ยว โดยจับมือกับวิทยาลัยการอาชีพเบตง เปิดสาขาการโรงแรม และคหกรรมขึ้น และโรงเรียนเวียงสุวรรณวิทยาคม จ.นราธิวาส ร่วมกับวิทยาลัยการอาชีพสุไหงโกลก เปิดสาขาคอมพิวเตอร์ธุรกิจ และช่างเชื่อมโลหะ เพื่อรองรับการลงทุนและการก่อสร้างที่กําลังขยายตัวในพื้นที่ เป็นต้น
โดยเริ่มต้นในภาคการศึกษา 1/2560 เป็นภาคเรียนแรก ซึ่งเด็กที่จบการศึกษาจากห้องเรียนอาชีพจะได้วุฒิการศึกษา 2 ใบ คือ มัธยมศึกษาตอนปลาย และประกาศนียบัตรวิชาชีพ (ปวช.) สามารถเลือกได้ว่าจะศึกษาต่อระดับอุดมศึกษา หรือจะทํางาน นอกจากนี้ ยังมีการสอนพื้นฐานในการบริหารจัดการธุรกิจให้นักเรียนที่เรียนจบแล้วอาจเลือกเป็นผู้ประกอบการรายย่อยเองได้”
นอกจากนี้ ยังได้เปิดห้องเรียนอาชีพ 6 โรงเรียน มีนักเรียนแล้วรวม 310 คน ตั้งอยู่ในเขตพัฒนาพิเศษ ได้แก่ 3 โรงเรียนในพื้นที่โครงการเมืองต้นแบบสามเหลี่ยมมั่นคง มั่งคั่ง ยั่งยืน คือ โรงเรียนราชมุนีรังสฤษฎ์ อ.โคกโพธิ์ จ.ปัตตานี โรงเรียนเวียงสุวรรณ์วิทยาคม อ.แว้ง จ.นราธิวาส โรงเรียนเบตง วีระราษฎร์ประสาน อ.เบตง จ.ยะลา และอีก 3 โรงเรียน ในเขตพัฒนาพิเศษชายแดน คือ โรงเรียนแม่สายประสิทธิ์ศาสตร์ อ.แม่สาย จ.เชียงราย โรงเรียนแม่จันวิทยาคม อ.แม่จัน จ.เชียงราย และโรงเรียนสรรพวิทยาคม อ.แม่สอด จ.ตาก
"นายกฯ ให้กําลังใจทุกโรงเรียนที่เข้าร่วมโครงการ ถือเป็นการช่วยกันให้นักเรียน ม.ปลาย มีทางเลือกมากขึ้น สามารถหาสร้างรายได้แบ่งเบาภาระผู้ปกครองได้เร็วขึ้น พร้อมทั้งกําชับ กระทรวงศึกษาธิการ ประสานความร่วมมือกับภาคธุรกิจและชุมชนเพื่อวางแผนผลิตบุคลากรให้สอดรับกับความต้องการของพื้นที่ทั้งด้านปริมาณและคุณภาพ และต้องสร้างความเข้าใจกับผู้ปกครองว่าเด็กที่เรียนในสายอาชีพไม่ใช่เด็กที่เรียนไม่เก่ง แต่เป็นเด็กที่จะสามารถเริ่มทํางานสร้างรายได้ได้เร็วกว่า และในอนาคตควรขยายไปยังพื้นที่ทั่วประเทศนอกเหนือจากเขตพัฒนาพิเศษ
----------------------------
รัฐบาลไทย-ข่าวทำเนียบรัฐบาล-รัฐมนตรีอุตตม ร่วมต้อนรับ คณะรัฐมนตรีเกาหลีใต้ ในโอกาสครบรอบ 60 ปี ไทย-เกาหลี
วันพุธที่ 16 พฤษภาคม 2561
รัฐมนตรีอุตตม ร่วมต้อนรับ คณะรัฐมนตรีเกาหลีใต้ ในโอกาสครบรอบ 60 ปี ไทย-เกาหลี
รัฐมนตรีอุตตม ร่วมต้อนรับ คณะรัฐมนตรีเกาหลีใต้ ในโอกาสครบรอบ 60 ปี ไทย-เกาหลี
วันนี้ (16 พ.ค. 61) พลเอกประยุทธ์ จันทร์โอชา นายกรัฐมนตรี พร้อมด้วย นายอุตตม สาวนายน รัฐมนตรีว่าการกระทรวงอุตสาหกรรม และคณะรัฐมนตรี ให้การต้อนรับ นายเพค อุน-ยู (H.E. Mr. Paik Ungyu) รัฐมนตรีว่าการกระทรวงการค้า อุตสาหกรรมและพลังงาน สาธารณรัฐเกาหลี (เกาหลีใต้) นําคณะนักธุรกิจของประเทศเกาหลีใต้ เข้าเยี่ยมคารวะ นายกรัฐมนตรีและคณะรัฐมนตรี เนื่องในโอกาสครบรอบ 60 ปี ความสัมพันธ์ทางการฑูตไทย-เกาหลีใต้ ณ ตึกสันติไมตรี ทําเนียบรัฐบาล
รัฐบาลไทย-ข่าวทำเนียบรัฐบาล-บก. เร่งสร้างความเข้าใจแนวทางการรับชำระเงินด้วยบัตรเดบิตผ่านเครื่อง EDC
วันพฤหัสบดีที่ 15 มิถุนายน 2560
บก. เร่งสร้างความเข้าใจแนวทางการรับชําระเงินด้วยบัตรเดบิตผ่านเครื่อง EDC
กรมบัญชีกลางเร่งเครื่องสร้างความเข้าใจกับหน่วยงานราชการทั่วประเทศ เกี่ยวกับแนวทางการรับชําระเงินด้วยบัตรเดบิตผ่านเครื่อง EDC พร้อมตั้งเป้าติดตั้งเครื่อง EDC ในหน่วยงานภาครัฐทะลุ 16,000 เครื่อง ภายในเดือนกันยายน 2560
กรมบัญชีกลางเร่งเครื่องสร้างความเข้าใจกับหน่วยงานราชการทั่วประเทศ เกี่ยวกับแนวทางการรับชําระเงินด้วยบัตรเดบิตผ่านเครื่อง EDC พร้อมตั้งเป้าติดตั้งเครื่อง EDC ในหน่วยงานภาครัฐทะลุ 16,000 เครื่อง ภายในเดือนกันยายน 2560 หวังให้ประชาชนทุกภาคส่วนหันมาใช้บริการชําระเงินผ่านบัตรอิเล็กทรอนิกส์มากขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยภายหลังจากการประชุมร่วมกับผู้แทนจาก 213 หน่วยงานราชการ เพื่อสร้างความเข้าใจเกี่ยวกับหลักเกณฑ์และวิธีปฏิบัติในการรับเงินด้วยบัตรอิเล็กทรอนิกส์ (บัตรเดบิต) ผ่านอุปกรณ์รับชําระเงินทางอิเล็กทรอนิกส์ (Electronic Data Capture : EDC) พร้อมทั้งรับฟังความคิดเห็นต่างๆ เพื่อมุ่งพัฒนาประสิทธิภาพของระบบการชําระเงินแบบอิเล็กทรอนิกส์แห่งชาติ (National e-payment) สรุปว่า กรมบัญชีกลางเป็นส่วนหนึ่งในการพัฒนาโครงสร้างพื้นฐานระบบ National e-payment ซึ่งเป็นไปตามนโยบายสําคัญของรัฐบาลมาอย่างต่อเนื่อง อาทิ โครงการ e-Payment ภาครัฐ เช่น การจ่ายเงินสวัสดิการสังคมให้แก่ผู้ลงทะเบียนเพื่อสวัสดิการแห่งรัฐ โครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์แทนการใช้เงินสดและเช็ค เป็นต้น
สําหรับโครงการขยายการใช้บัตรและขยายอุปกรณ์รับชําระเงินทางอิเล็กทรอนิกส์ เพื่อส่งเสริมการใช้บัตรเดบิตกับเครื่อง EDC ให้มีปริมาณมากขึ้นนั้น กรมบัญชีกลางได้มีหนังสือแจ้งให้ส่วนราชการทั่วประเทศดําเนินการติดตั้งเครื่อง EDC โดยให้พิจารณาความเหมาะสมของจํานวนอุปกรณ์ที่จะติดตั้งตามภารกิจ ซึ่งกรมบัญชีกลางจะเป็นผู้รับผิดชอบค่าธรรมเนียมแทนส่วนราชการที่ธนาคารที่วางอุปกรณ์จะเรียกเก็บ โดยได้ตั้งเป้าหมายระยะสั้นไว้ว่าจะสามารถติดตั้งเครื่อง EDC ให้กับหน่วยงานภาครัฐ จํานวน 16,000 เครื่อง ภายในเดือนกันยายน 2560 สําหรับหลักเกณฑ์และแนวทางปฏิบัติที่ชี้แจงให้ทราบ กรมบัญชีกลางจะเร่งดําเนินการให้แล้วเสร็จโดยเร็ว ทั้งนี้ สามารถศึกษารายละเอียดเพิ่มเติมได้ที่เว็บไซต์ของกรมบัญชีกลาง www.cgd.go.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-การหลีกเลี่ยงและฉ้อโกงภาษี 10 ล้านบาทขึ้นไป เป็นความผิดร้ายแรงฐานฟอกเงิน
วันอังคารที่ 4 เมษายน 2560
การหลีกเลี่ยงและฉ้อโกงภาษี 10 ล้านบาทขึ้นไป เป็นความผิดร้ายแรงฐานฟอกเงิน
ตามที่รัฐบาลได้มีมาตรการลงโทษผู้หลีกเลี่ยงการเสียภาษีและฉ้อโกงภาษีตามข้อเสนอของ Financial Action Task Force (FATF) โดยมีการตราพระราชบัญญัติแก้ไขเพิ่มเติมประมวลรัษฎากร (ฉบับที่ 45) พ.ศ. 2560 กําหนดให้ผู้หลีกเลี่ยงหรือฉ้อโกงภาษี หรือขอคืนภาษีโดยความเท็จ
ตามที่รัฐบาลได้มีมาตรการลงโทษผู้หลีกเลี่ยงการเสียภาษีและฉ้อโกงภาษีตามข้อเสนอของ Financial Action Task Force (FATF) โดยมีการตราพระราชบัญญัติแก้ไขเพิ่มเติมประมวลรัษฎากร (ฉบับที่ 45) พ.ศ. 2560 กําหนดให้ผู้หลีกเลี่ยงหรือฉ้อโกงภาษี หรือขอคืนภาษีโดยความเท็จ เป็นการกระทําความผิดร้ายแรง และมีผลใช้บังคับตั้งแต่วันที่ 2 เมษายน 2560 แล้วนั้น
นายสมชาย แสงรัตนมณีเดช รองอธิบดีกรมสรรพากร รักษาการในตําแหน่ง ที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร ชี้แจงว่า “เนื่องจากประเทศไทยเป็นสมาชิกในกลุ่ม ความร่วมมือ เพื่อต่อต้านการฟอกเงินเอเชียแปซิฟิค (Asia Pacific Group on Money Laundering (APG)) มีความจําเป็นที่ต้องปฏิบัติตามข้อแนะนําของ FATF ในการกําหนดให้อาชญากรรมเกี่ยวกับภาษีอากรที่มีลักษณะร้ายแรงเป็นความผิดมูลฐานตามกฎหมายว่าด้วยการป้องกันและปราบปรามการฟอกเงิน ซึ่งมีองค์ประกอบดังนี้
1. เป็นผู้กระทําความผิดตามมาตรา 37 มาตรา 37 ทวิ และมาตรา 90/4 แห่งประมวลรัษฎากร
2. หลีกเลี่ยงภาษีอากร ฉ้อโกงภาษีอากร เป็นจํานวนตั้งแต่ 10 ล้านบาทขึ้นไป หรือขอคืนภาษีอากรโดยความเท็จ โดยฉ้อโกงหรืออุบาย หรือโดยวิธีการอื่นทํานองเดียวกัน ตั้งแต่ 2 ล้านบาทขึ้นไป
3. กระทําในลักษณะกระบวนการ หรือเป็นเครือข่าย โดยสร้างธุรกรรมอันเป็นเท็จหรือปกปิดรายได้เพื่อหลีกเลี่ยงหรือฉ้อโกงภาษี และ
4. มีพฤติกรรมปกปิดหรือซ่อนเร้นทรัพย์สินที่เกี่ยวกับการกระทําความผิดเพื่อมิให้ติดตามทรัพย์สินนั้นได้
เมื่อเข้าองค์ประกอบทั้ง 4 ประการข้างต้น ให้ถือว่าความผิดดังกล่าวเป็นความผิดมูลฐานตามกฎหมายว่าด้วยการป้องกันและปราบปรามการฟอกเงิน ซึ่งกรมสรรพากรจะส่งข้อมูลให้สํานักงานป้องกัน และปราบปรามการฟอกเงินดําเนินการตามกฎหมายต่อไป”
ผู้ประกอบการสามารถศึกษารายละเอียดได้จากพระราชบัญญัติแก้ไขเพิ่มเติมประมวลรัษฎากร (ฉบับที่ 45) พ.ศ. 2560 หรือสอบถามเพิ่มเติมได้ที่สํานักงานสรรพากรพื้นที่ทุกแห่ง หรือศูนย์บริการข้อมูลสรรพากร RD call Center โทร. 1161
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกฯ แนะสื่อมีบทบาทสำคัญต่อการพัฒนาประเทศในมิติต่าง ๆ
วันจันทร์ที่ 10 สิงหาคม 2563
นายกฯ แนะสื่อมีบทบาทสําคัญต่อการพัฒนาประเทศในมิติต่าง ๆ
วันจันทร์ที่ 10 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ให้ความสําคัญกับบทบาทของสื่อมวลชนที่มีอิทธิพลต่อการตัดสินใจและดําเนินชีวิตของประชาชน รวมทั้งการพัฒนาประเทศในมิติต่าง ๆ โดยเน้นย้ําว่าในประเทศไทย สื่อมวลชนต้องมีความเป็นอิสระและมีความแข็งแรง ส่วนกรณีคดีของนายวรยุทธ อยู่วิทยา ถือเป็นเรื่องที่ท้าทายระบบยุติธรรมและกฎหมาย และส่งผลกระทบต่อความไว้วางใจของประชาชนที่มีต่อระบบรัฐทั้งหมด ซึ่งในเบื้องต้นยังมีหลายประเด็นที่ยังไม่ชัดเจน จึงต้องการให้เกิดความโปร่งใส โดยจะผลักดันและติดตามกรณีดังกล่าวอย่างใกล้ชิด และพร้อมดําเนินการหลังจากคณะกรรมการที่ตั้งขึ้น ซึ่งมีความเป็นอิสระและเป็นที่ยอมรับของสังคม ได้นําเสนอข้อสรุปทั้งหมด เพื่อให้เกิดความเป็นธรรมมากที่สุด
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี